Naam bekend van vrou wat in Oos-Kaap verongeluk | Netwerk24
Naam bekend van vrou wat in Oos-Kaap verongeluk
Deur Lynn Williams 20 Augustus 2019 17:00
Gerda Bence en twee van haar honde is in ’n motorongeluk dood. Foto: Facebook
’n Vrou wat Maandag in ’n motorongeluk op die R72 naby Alexandria in die Oos-Kaap dood is, is as Gerda Bence (51) van Oos-Londen geïdentifiseer.
Bence, ’n hondeliefhebber, was die naweek ná ’n hondeskou in Port Elizabeth na Oos-Londen onderweg toe die ongeluk gebeur het.
Sy is ook ’n gekwalifiseerde fisioterapeut.
Luidens kapt. Mali Govender, polisiewoordvoerder, word daar vermoed dat Bence beheer oor haar motor verloor het.
Drie van Bence se honde was ook in die motor. Twee van die honde is dood, en die derde een is in die sorg van die Dierebeskermingseenheid geplaas.
’n Klag van strafbare manslag word deur die polisie ondersoek.
Meer oor: Oos-Londen | Vrou | Motorongeluk